احمد احمد رئيس الكونفدرالية الإفريقية لكرة القدم كيخطط يوجه ضربة أخرى لأعداء المغرب، خصوصا الجزائر وجنوب إفريقيا، اللي دايرين حملة هاد ليامات على إقامة البطولة الإفريقية ديال فوت صال بالعيون. رئيس “كاف” رشح ملعب مركب محمد الخامس في الدار البيضاء باش يحتضن نهائي دوري أبطال إفريقيا. مصادر إعلامية مصرية، أكد أن أحمد أحمد باغي يتنظم الفينال ديال شامبيون سليگ فكازا. واخا “الكاف” حددت 5 ديال الملاعب، على أساس تختار واحد إلا أن مصادر مقربة أكدت بلي “دونور” هو الأقرب لاحتضان هاد الماتش. ومن المنتظر أن يقرر “الكاف” رسميا في ملعب شامبيون سليگ نهار 9 فبراير، موعد سحب القرعة ديال الكار فينال. هادي غادي تكون ضربة قاضية لجنوب إفريقيا والجزائر، اللي ما عندهم ما يدار هاد ليامات غير التقواس على المغرب واستهدافه والتشكيك في وحدته الترابية ونساو المثل القائل “الكلاب تنبح والقافلة تسير”. 
أحمد أحمد كيخطط لتوجيه ضربة أخرى لجنوب إفريقيا والجزائر.. باغي يختار “دونور” للفنال ديال شامبيون سليگ